peterdehaas.net: BYOx peterdehaas.net
Posts categorized "BYOx"
Posted by Peter de Haas on November 29, 2012 at 19:30 in BYOx, Microsoft, Productivity | Permalink
Posted by Peter de Haas on April 25, 2011 at 21:06 in BYOx, Infographics | Permalink Tadjikistan - Geopende Deure
Christelike bevolking 0.8% Christene in die land
2020 Ranglysposisie 31
2019 Ranglysposisie 29
Daar is baie min inheemse Christene in Tadjikistan – die meeste is van ’n Russiese agtergrond. Islam is die hoofgodsdiens en die regering plaas swaar druk op alle “afwykende” groepe, insluitend Christene, deur wette te verskerp en bestaande wette streng toe te pas.
Protestantse kerke word as volksvreemde sektes beskou, wat dit ten doel het om die huidige politiese bestel te ondermyn. Alle Christelike aktiwiteite word deur die regering dopgehou. Die plaaslike owerhede en polisie hou godsdienstige byeenkomste dop, hou gelowiges aan, voer klopjagte uit op kerkdienste en konfiskeer godsdienstige materiaal. Kerkgroepe moet geregistreer wees en preke moet goedgekeur word. Geregistreerde groepe het ’n mate van vryheid, maar dis uiters moeilik om registrasie te bekom. Kinders onder 18 jaar word verbied om aan godsdienstige aktiwiteite deel te neem en klopjagte is selfs al op somerkampe uitgevoer.
Om Islam te verlaat, word as verwerping beskou. Daarom ervaar die klein aantal vanuit ’n Moslem–agtergrond ook druk en steek hulle dikwels hul geloof weg uit vrees dat hulle gestraf sal word.
“Ek dink hulle wou my verneder en wys dat ’n jong Tadjikse vrou wat in Christus glo ’n skande in ons kultuur is.”
– Layla* van Tadjikistan
Toe Layla 16 geword het, het sy Christus aangeneem en begin om kerk toe te gaan. Haar familie was kwaad en het haar in die huis opgesluit en haar kop geskeer. In die Tadjikse kultuur is ’n vrou se hare haar trots. Ten spyte hiervan het Layla sterk gebly in haar geloof en hou sy vol om die Evangelie aan haar familie en gemeenskap te verkondig.
*Naam verander vir sekuriteitsredes
Bid vir Tadjikistan
Bid dat die Kerk versterk sal word en in staat sal wees om te groei, ten spyte van die regering se teenstand.
Bid vir kerkleiers wat die spanning en angs van klopjagte en arrestasie in die gesig staar. Vra God om vir hulle dapperheid, wysheid en onderskeiding te gee terwyl hulle die Kerk dien.
Bid vir moedige geloof vir Christene wat deur die owerhede dopgehou word, en wat aangerand en onder druk geplaas word om hul geloof te versaak.
Geopende Deure versterk die vervolgde Kerk in Sentraal-Asië deur literatuur-verspreiding, Bybelse onderrig, kinder-/jeugopleiding, vrouebediening, voorspraak en bewustheidsopleiding, beroepsopleiding, sosio-ekonomiese ontwikkelingsprojekte en voorbidding vir die gelowiges in die streek.
Tadjikistan: Christene staar moontlike tronkstraf in die gesig